Irving Berlin

**Irving Berlin**, vlastným menom **Israel Isidore Baline** (* 11. máj 1888, Ťumeň – † 22. september 1989, New York) bol americký hudobný skladateľ. Presné miesto jeho narodenia nie je známe, pochádzal zo židovskej rodiny, ktorá pochádzala z poľského, dnes bieloruského mesta *Tałačyn* či po poľsky *[[Tołoczyn]]*.

## Život
V dôsledku antisemitských pogromov proti tamojším židom v 80. rokoch 19. storočia v Rusku sa Irvingovi rodičia spoločne so svojimi siedmimi deťmi roku 1891 presťahovali do USA, kam prišli v roku 1892. Po otcovej predčasnej smrti museli deti začať pracovať, aby sa rodina uživila. Irving začínal pracovať po škole ako novinový predavač (kamelot) a čistič topánok. Neskôr tiež pracoval ako „spievajúci čašník“, čo bola na začiatku 20. storočia v Amerike pomerne módna záležitosť. Jeho vtedajší šéf sa potreboval čo najviac vytiahnuť proti miestnej barovej a krčmovej konkurencii, preto požiadal Irvinga či by pre neho nemohol zložiť nejakú pesničku. Irving to skúsil a šlo mu to veľmi dobre. 

Už v roku 1911 zložil svetoznámy hit *Alexander's Ragtime Band*, ktorý sa hrá v rôznych úpravách a modifikáciách dodnes. V 20. rokoch 20. storočia už bol veľmi známym hudobným skladateľom, ktorý usilovne písal pesničky (podobne ako jeho hudobný kolega George Gershwin) hlavne pre broadwayské hudobné divadla, po príchode zvukového filmu potom aj pre hudobné filmy napr. s Fredom Astairom a Ginger Rogersovou. Aj v čase nástupu swingu sa mu podarilo napísať celú radu známych evergreenov. Spolu s Georgom Gershwinom je dnes považovaný za jedného zo svetových zakladateľov modernej populárnej hudby.

Irving Berlin zomrel 22. septembra 1989 vo veku 101 rokov na srdcový infarkt.

## Dielo, výber
### Piesne
Počas svojho života napísal viac ako 1 000 piesní, niektoré zdroje uvádzajú dokonca číslo cez 3 000 piesní, v každom prípade ich bolo naozaj veľké množstvo.

* *God Bless America*
* *White Christmas* (spieval ju Bing Crosby, predaných bolo viac ako 70 miliónov kusov)
* *There's no Business like Showbusiness*
* *Cheek to cheek*
* *Puttin' on the Ritz*
* *They say it's wonderful*
* *Let's Face The Music and Dance*
* *Change Partners*

### Muzikálové a revuálne predstavenia na Broadway
* 1910 *Ziegfeld Follie*s
* 1914 *Watch Your Step*
* 1915 *Stop! Look! Listen!*
* 1918 *Yip Yap Yaphank*
* 1921 *Music Box Revue*
* 1922 *Music Box Revue*
* 1923 *Music Box Revue*
* 1924 *Music Box Revue*
* 1925 *The Cocoanuts* – (film z roku 1929)
* 1927 *Ziegfeld Follies*
* 1932 *Face The Music*
* 1933 *As Thousands Cheer*
* 1940 *Louisiana Purchase*  – (film z roku 1941)
* 1942 *This Is The Army*  – (film z roku 1943)
* 1946 *Annie Get Your Gun*  – (film z roku 1950)
* 1949 *Miss Liberty*
* 1950 *Call Me Madam* – (film 1953)
* 1962 *Mr. President*

### Filmová hudba
* 1930 *Puttin' On The Ritz*
* 1934 *Top Hat*
* 1936 *Follow The Fleet*
* 1937 *Carefree*
* 1937 *On The Avenue*
* 1938 *Alexander's Ragtime Band*  ()
* 1939 *Second Fiddle*
* 1942 *Holiday Inn*
* 1946 *Blue Skies*
* 1947 *Easter Parade*
* 1953 *White Christmas*
* 1954 *There's No Business Like Show Business*

## Ocenenie
* 1943 – filmová cena Oscar za najlepšiu pieseň *[[White Christmas]]* z filmu Holiday Inn
* 1951 – divadelná cena Tony za muzikál *Call Me Madam* za najlepšiu hudobnú partitúru

## Referencie

## Literatúra
* Lubomír Dorůžka, Panoráma populární hudby 1918/1978 - vydalo nakladateľstvo Mladá fronta v roku 1981, katalógové číslo 23-068-81  09/21

## Externé odkazy
* Irving Berlin v Internet Broadway Database (IBDb) 
*  Irving Berlin Music Company  
*  Biografia 

Kategória:Hudobní skladatelia USA
Kategória:Hudobní skladatelia židovského pôvodu
Kategória:Osobnosti USA židovského pôvodu
Kategória:Muzikáloví skladatelia
Kategória:Slobodomurári USA
Kategória:Nositelia Presidential Medal of Freedom
Kategória:Naturalizované osobnosti USA
Kategória:Storoční ľudia